Diari Oficial de la Generalitat Valenciana


Sumari del DOGV 7706, del 27-01-2016 (2015/10275)

Notificació de la sentència dictada en el procediment de divorci contenciós número 194/2015.
--------------------------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10872


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 194/2015. [2015/10616]  
En aquest procediment de divorci, seguit a instàncies de Ionela Georgiana Groza contra Daniel Pastiu Groza, s'ha dictat la sentència que, literalment, diu el següent:  
  
«Sentència número 682/2015  
Castelló de la Plana, 28 de setembre de 2015  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist aquestes actuacions de judici de divorci número 194/2015, promogudes a instàncies d'Ionela Georgiana Groza, representada pel procurador el senyor Tena Riera i defesa per la lletrada la senyora Gargori Rubert, contra Daniel Pastiu Groza, en rebel·lia.  
Dispositiva  
Estime la demanda formulada pel procurador el senyor Tena Riera, en nom i representació de Ionela Georgiana Groza, contra Daniel Pastiu Groza, declare dissolt per divorci el matrimoni dels expressats litigants, amb tots els efectes legals, i adopte les mesures següents:  
  
1. S'atribueix a l'esposa, fins a la liquidació de la societat de guanys, l'ús i gaudi de l'habitatge conjugal, siti a Benassal (Castelló), carrer de Loreto, número 30, 2n, H.  
2. La hipoteca i les despeses que deriven de la propietat de l'habitatge hauran de ser abonades per ambdós cònjuges, mentre que les despeses derivades de l'ús seran abonades íntegrament per l'esposa mentre tinga atribuït aquest ús.  
3. L'esposa podrà continuar utilitzant després del divorci el cognom de casada, Groza.  
Tot això sense fer un pronunciament exprés de condemna en costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació en el termini de 20 dies.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
Aquesta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel jutge que l'ha dictada, mentre estava constituït en audiència pública, en el mateix dia del seu pronunciament, davant del secretari judicial. En done fe.»  
  
I atés que el demandat, Daniel Pastiu Groza, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 24 de novembre de 2015.- El lletrat de l'Administració de Justícia: Pedro Moya Donate.